
DR 31.3.2011 17 

 
Dalam hal ini penurunan kuasa kepada pihak tertentu untuk dihakamkan boleh 

dipertimbangkan. Berbeza dengan perceraian taklik dan fasakh di mana terikat kepada 
proses perbicaraan yang memerlukan kepada bukti-bukti yang tertentu sebab apabila isteri 
minta diceraikan, dia terpaksa membuktikan dengan dakwaan sama ada suami menganiaya 
isteri, suami ghaib, suami mati pucuk, isteri nusyuz atau lain-lain alasan lagi. Jadi dalam hal 
ini Yang Berhormat, dia merujuk kepada jenis perceraian yang dipohon itu sendiri. Terima 
kasih. 

Tuan Haji Nasharuddin Mat Isa [Bachok]: Terima kasih Tuan Yang di-Pertua 
dan terima kasih Yang Berhormat Timbalan Menteri. Saya ingin tahu, adakah salah satu 
sebab daripada kes tertangguh ini jumlahnya meningkat kerana kita kekurangan hakim di 
Mahkamah Syariah?  

Apakah inisiatif yang telah diambil oleh pihak kementerian dalam hal yang 
berkaitan dengan penambahan jumlah hakim-hakim wanita untuk mengendalikan kes-kes 
seperti ini yang saya rasa amat relevan kalau ianya dapat dipertambah. 

Soalan tambahan saya adalah yang ini mungkin agak spesifik tentang kaedah 
penyelesaian menggunakan kaedah Sulh. Adakah data pada Yang Berhormat Timbalan 
Menteri berapakah kes yang telah diselesaikan atau yang digunakan kaedah Sulh untuk 
menyelesaikan kes-kes yang berkaitan dengan perceraian? Terima kasih. 

Dato’ Dr. Mashitah binti Ibrahim: Terima kasih Yang Berhormat Bachok. 
Sebenarnya merujuk kepada sebab musabab mengapa perceraian ini berlaku, banyak dan 
tidak dinafikan sebahagian daripadanya adalah faktor kekurangan hakim di mana kita 
memohon supaya di Mahkamah Rendah sekurang-kurangnya kita mempunyai 12 orang 
hakim tetapi yang diluluskan cuma enam orang sahaja. 

Kita memohon supaya di Mahkamah Tinggi kita mempunyai lapan orang tetapi kita 
hanya mempunyai tiga orang sahaja dan baru-baru ini ditambah dengan seorang lagi 
menjadikan empat orang.  

Kes di mana dikendalikan oleh hakim wanita memang dengan pelantikan Hakim 
Syarie daripada kalangan wanita dengan tujuan untuk mengurangkan lamanya kes ini 
dibicarakan memang telah terbukti berjaya. Akan tetapi kita hanya ada dua orang hakim 
wanita sahaja yang telah dilantik sejak setahun yang lalu dan baru-baru ini pada 1 Mac 
2001, dilantik seorang lagi hakim wanita yang ditempatkan di Mahkamah Rendah Syariah 
Negeri Melaka di mana mereka dipertanggungjawabkan untuk mendengar semua kes.  

Untuk makluman Yang Berhormat, seorang hakim akan terpaksa mendengar 
sekurang-kurangnya 800 kes setahun. Jadi memang kita masih lagi kekurangan daripada 
mereka dari jumlah yang kita minta. 

Keduanya Yang Berhormat, berkenaan dengan Sulh tidak dapat dinafikan 
memang Sulh memainkan peranan untuk menyelesaikan beberapa kes. Saya akan beri 
statistik secara bertulis kepada Yang Berhormat dengan memberi data yang terperinci. 
Terima kasih.  

 

8. Tuan Mohsin Fadzil Samuri [Bagan Serai] minta Menteri Penerangan, 
Komunikasi dan Kebudayaan menyatakan, sama ada cadangan kementerian untuk 
Suruhanjaya Komunikasi dan Multimedia Malaysia (MCMC) menapis iklan televisyen dan 
radio agar tidak bertindih dengan fungsi Lembaga Penapisan Filem (LPF) memandangkan 
sekarang ini LPF menapis kesemua iklan televisyen dan radio di samping filem dan rancang 
televisyen lain. 

 

Timbalan Menteri Penerangan, Komunikasi dan Kebudayaan I [Dato’ Joseph 
Salang anak Gandum]: Terima kasih Yang Berhormat Bagan Serai atas pertanyaan yang 
dikemukakan.  



Dalam hal ini penurunan kuasa kepada pihak tertentu untuk dihakamkan boleh dipertimbangkan. Berbeza dengan perceraian taklik dan fasakh di mana terikat kepada proses perbicaraan yang memerlukan kepada bukti-bukti yang tertentu sebab apabila isteri minta diceraikan, dia terpaksa membuktikan dengan dakwaan sama ada suami menganiaya isteri, suami ghaib, suami mati pucuk, isteri nusyuz atau lain-lain alasan lagi. Jadi dalam hal ini Yang Berhormat, dia merujuk kepada jenis perceraian yang dipohon itu sendiri. Terima kasih. Tuan Haji Nasharuddin Mat Isa [Bachok]: Terima kasih Tuan Yang di-Pertua dan terima kasih Yang Berhormat Timbalan Menteri. Saya ingin tahu, adakah salah satu sebab daripada kes tertangguh ini jumlahnya meningkat kerana kita kekurangan hakim di Mahkamah Syariah? Apakah inisiatif yang telah diambil oleh pihak kementerian dalam hal yang berkaitan dengan penambahan jumlah hakim-hakim wanita untuk mengendalikan kes-kes seperti ini yang saya rasa amat relevan kalau ianya dapat dipertambah. Soalan tambahan saya adalah yang ini mungkin agak spesifik tentang kaedah penyelesaian menggunakan kaedah Sulh. Adakah data pada Yang Berhormat Timbalan Menteri berapakah kes yang telah diselesaikan atau yang digunakan kaedah Sulh untuk menyelesaikan kes-kes yang berkaitan dengan perceraian? Terima kasih. Dato' Dr. Mashitah binti Ibrahim: Terima kasih Yang Berhormat Bachok. Sebenarnya merujuk kepada sebab musabab mengapa perceraian ini berlaku, banyak dan tidak dinafikan sebahagian daripadanya adalah faktor kekurangan hakim di mana kita memohon supaya di Mahkamah Rendah sekurang-kurangnya kita mempunyai 12 orang hakim tetapi yang diluluskan cuma enam orang sahaja. Kita memohon supaya di Mahkamah Tinggi kita mempunyai lapan orang tetapi kita hanya mempunyai tiga orang sahaja dan baru-baru ini ditambah dengan seorang lagi menjadikan empat orang. Kes di mana dikendalikan oleh hakim wanita memang dengan pelantikan Hakim Syarie daripada kalangan wanita dengan tujuan untuk mengurangkan lamanya kes ini dibicarakan memang telah terbukti berjaya. Akan tetapi kita hanya ada dua orang hakim wanita sahaja yang telah dilantik sejak setahun yang lalu dan baru-baru ini pada 1 Mac 2001, dilantik seorang lagi hakim wanita yang ditempatkan di Mahkamah Rendah Syariah Negeri Melaka di mana mereka dipertanggungjawabkan untuk mendengar semua kes. Untuk makluman Yang Berhormat, seorang hakim akan terpaksa mendengar sekurang-kurangnya 800 kes setahun. Jadi memang kita masih lagi kekurangan daripada mereka dari jumlah yang kita minta. Keduanya Yang Berhormat, berkenaan dengan Sulh tidak dapat dinafikan memang Sulh memainkan peranan untuk menyelesaikan beberapa kes. Saya akan beri statistik secara bertulis kepada Yang Berhormat dengan memberi data yang terperinci. Terima kasih. 8. Tuan Mohsin Fadzil Samuri [Bagan Serai] minta Menteri Penerangan, Komunikasi dan Kebudayaan menyatakan, sama ada cadangan kementerian untuk Suruhanjaya Komunikasi dan Multimedia Malaysia (MCMC) menapis iklan televisyen dan radio agar tidak bertindih dengan fungsi Lembaga Penapisan Filem (LPF) memandangkan sekarang ini LPF menapis kesemua iklan televisyen dan radio di samping filem dan rancang televisyen lain. Timbalan Menteri Penerangan, Komunikasi dan Kebudayaan I [Dato' Joseph Salang anak Gandum]: Terima kasih Yang Berhormat Bagan Serai atas pertanyaan yang dikemukakan.